
Comhairle Cathrach na Gaillimhe
Galway City Council

LEABHRÁN EOLAIS
Oifigeach Gníomhaithe Aeráide Pobail
(Conradh Téarma Socraithe 3 Bliana)

Ba chóir Iarratais Chomhlánaithe lena n-áirítear  Roinn 1  agus  Roinn 2 araon a
postáilte / seachadta chuig:

AN ROINN ACMHAINNÍ DAONNA,
Comhairle Cathrach na Gaillimhe, 
Halla na Cathrach, 
Bóthar an Choláiste, 
i nGaillimh.
H91 X4K8

Is féidir an fhoirm iarratais lena n-áirítear na doiciméid riachtanacha eile ar fad a sheoladh trí ríomhphost chuig recruitment@galwaycity.ie mar dhoiciméad PDF nó WORD AONAIR AMHÁIN (seachas doiciméid scanta aonair). Cinntigh go scríobhann tú ‘Oifigeach Gníomhaithe Aeráide Pobail - Foirm Iarratais’ sa bharra ábhair.

	DÁTA DEIRIDH CHUN IARRATAIS CHOMHLÁNAITHE A FHÁIL:	
	
	4.00pm Dé hAoine 10ú Márta 2023 	


	Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

· Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé hAoine 10ú Márta 2023 Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais agus Ceadúnas Tiomána ábhartha a sheoladh trí ríomhphost chuig recruitment@galwaycity.ie  mar dhoiciméad PDF nó Word AONAIR AMHÁIN (seachas doiciméid scanta aonair) faoi 4.00pm Dé hAoine 10ú Márta 2023.  Cinntigh go bhfuil “‘Oifigeach Gníomhaithe Aeráide Pobail - Foirm Iarratais’” scríofa sa bharra ábhair

· Tabhair faoi deara nár chóir go mbeadh r-phost agus ceangaltáin níos mó ná 15mb i méid.  Tá sé de fhreagracht ar an iarratasóir a chinntiú nach sáraíonn an ríomhphost agus na ceangaltáin na teorainneacha méide.  

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh agus ní mór  4 Chóip a bheith san áireamh ann i.e. 1 chóip bhunaidh agus 3 chóip den fhoirm iarratais,  mar aon le 4 chóip de Cháilíochtaí Oideachais ábhartha, ní mór í a chur isteach  faoi  4.00pm Dé hAoine 10ú Márta 2023.

· Beidh teastais bhunaidh ag teastáil roimh aon choinne.  Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.

· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.
______________________________________________________________
POST MAR OIFIGEACH GNÍOMHAITHE AERÁIDE POBAIL
CUR SÍOS AR AN BPOST	
____________________________________________________________

Sé cuspóir an fheachtais earcaíochta seo ná painéal a chur le cheile ónar féidir folúntais shealadacha a líonadh do phost mar Oifigeach Gníomhaithe Aeráide Pobail. Is post lánaimseartha ata ann, le líonadh ar chonradh téarma seasta 3 bhliain.

Ról an Phoist  
Cuirfidh an tOifigeach Gníomhaithe Aeráide Pobail mar chuid de Chomhairle Cathrach na Gaillimhe ina bhunriachtanas acmhainne ar fáil do na húdaráis áitiúla chun ceannaireacht a thabhairt ar ghníomhú ar son na haeráide, le príomhról ag an iarrthóir rathúil i bhfách na gníomhaíochta ar son na haeráide agus na hinbhuanaitheachta.

Is deis iontach é seo dul ag obair le pobail áitiúla chun gníomh dearfach áitiúil ar son na haeráide a chur chun cinn mar atá ag fáil tacaíochta ón gclár Ciste um Ghníomhaíocht Aeráide.

Beidh baint ag an Oifigeach Gníomhaithe Aeráide Pobail le cabhrú leis na pobail, le Líonraí na Rannpháirtíocht Poiblí (LRPanna) nó le gnólachtaí agus á spreagadh chun tionscadail/tionscnaimh ábhartha a aithint, a d'fhéadfadh cuidiú le spriocanna aeráide na hÉireann a bhaint amach agus le feasacht ar thionchar na aeráide a chothú.
  
Beidh ar an Oifigeach Gníomhaithe Aeráide Pobail oibriú le ranna eile laistigh den Chomhairle, caidreamh a chothú le saoránaigh sa phobal, imeachtaí a fhógairt, daoine a chur ar an eolas faoi thionscnaimh nua agus faisnéis a chur ar fáil a d’fhéadfadh a bheith ag teastáil chun leas iomlán a bhaint as raon leathan na seirbhísí de chuid na Comhairle maidir le gníomhaíocht ar son na haeráide.

Beidh ar an Oifigeach Gníomhaithe Aeráide Pobail léirithe spéise i leith mhaoinithe a thionscnamh, incháilitheacht na n-iarratas a mheas agus príomhról a imirt i gcomhpháirtíocht leis pobail/LRPanna siúd ar éirigh leo maoiniú a fháil dá gcuid tionscadal. Is cuid thabhachtach den ról freisin í na tuarascálacha ar dhul chun cinn a fhorbairt agus maoirsiú a dhéanamh ar an gcaiteachas.

Léireoidh an t-iarrthóir rathúil  an cumas, an dúthracht agus an fhís chun dul i ngleic leis an bpobal agus chun tacú leo gníomhú ar son na haeráide. Tacóidh siad le cumhacht a thabhairt dóibh siúd atá ag tosú amach agus dóibh siúd siúd atá páirt á nglacadh acu cheana féin sa ghníomhaíocht ar son na haeráide.

Dualgais an Phoist:
I measc príomhdhualgais agus príomhfhreagrachtaí phost an Oifigeach Gníomhaithe Aeráide Pobail, tá: 
 
· Tacú leis an mbainisteoir líne lena chinntiú go gcuirtear cláir oibre i bhfeidhm chun pleananna corparáideacha agus oibríochtúla na Comhairle a sheachadadh, lena n-áirítear an phleanáil agus tosaíocht a thabhairt don obair agus do leithdháileadh na n-acmhainní.

· Deachaidrimh oibre a fhorbairt agus a chothabháil, lena n-áirítear soláthar na faisnéise agus an chúnaimh nuair is gá.

· Taighde agus anailís a dhéanamh agus an fhaisnéis a scaipeadh maidir le saincheisteanna agus le beartais ar leith na gníomhaíochta a son na haeráide de réir mar is cuí, lena n-áirítear tuarascálacha a thiomsú, a ullmhú agus a chur i láthair, léirithe, comhfhreagras srl.

· Ionadaíocht a dhéanamh don údarás áitiúil ar choistí agus ag cruinnithe agus tuairisc a dhéanamh ar an dul chun cinn ina rannóg féin de réir mar is gá.

· Tacaíocht agus cúnamh riaracháin a chur ar fáil maidir le tionscadail Ghníomhaíochta ar son na hAeráide an Pobail a sheachadadh de réir mar is gá.

· Páirt a ghlacadh i mbainistíocht airgeadais laethúil an chaiteachais chaipitiúil agus an chaiteachas oibriúcháin sa rannóg nó sa roinn.

· Léirithe spéise um mhaoiniú a thionscnamh, incháilitheacht na n-iarratas a mheas agus príomhról a imirt i gcomhpháirtíocht leis pobail/LRPanna siúd ar éirigh leo maoiniú a fháil dá gcuid tionscadal 

· Páirt a ghlacadh i ngníomhaíochtaí na bainistíochta corparáidí agus sna freagrachtaí a a mbaineann don ghrád.

· Aon dualgas eile ar an leibhéal agus leis an bhfreagracht chomhchosúil a dhéanamh, de réir mar a theastaíonn nó a shanntar, ó am go chéile















_____________________________________________________________________
CÁILÍOCHTAÍ Don Post Oifigeach Gníomhaithe Aeráide Pobail _____________________________________________________________________

1. Carachtar: 
Beidh dea-charachtar ag na hiarrthóirí

2. Sláinte: 
Ní mór do gach iarrthóir a bheith i riocht sláinte a thabharfadh le fios go bhfuil ionchas réasúnach aige a bheith in ann seirbhís rialta agus éifeachtach a fhreastal. D'fhonn riachtanais na sláinte a shásamh, caithfidh gachiarrthóir rathúil, sula gceapfar é, dul faoi scrúdú leighis ar a gcostas féin ó lia-chleachtóir cáilithe arna ainmniú ag an Údarás Áitiúil. Aisíocfar costas an scrúdú leighis leis an iarrthóir i ndiaidh dó an ceapachán a ghlacadh.

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.

4. Oideachas, Oiliúint, Taithí, srl.:
Caithfidh gach iarrthóir, ar an dáta is déanaí chun foirmeacha iarratais comhlánaithe a fháil –

(i) (a) gur ghnóthaigh sé ar a laghad Grád D (nó Pas), san Ardleibhéal nó sa Ghnáthleibhéal, i gcúig ábhar (nó ceithre ábhar má tá an Ghaeilge san áireamh) ó liosta ceadaithe na n-ábhar i Scrúdú Ardteistiméireacht Bhunaithe na Roinne Oideachais nó i nGairmchlár na hArdteistiméireacht lena n-áirítear Gaeilge agus/nó Béarla agus ceann amháin díobh seo a leanas: Matamaitic, Cuntasaíocht, Eagraíocht Ghnó nó Eacnamaíocht, agus

(b) gur ghnóthaigh sé Grád C (nó Onóracha) ar a laghad i bpáipéir ardleibhéil (nó Onóracha) i dtrí ábhar sa scrúdú sin (nó dhá ábhar má tá Gaeilge agus/nó ceann amháin díobh seo a leanas san áireamh: Matamaitic, Cuntasaíocht, Eagraíocht Gnó nó Eacnamaíocht), nó
(ii) go bhfuil caighdeán den leibhéal céanna bainte amach aige i scrúdú coibhéiseach, nó

(iii) go bhfuil cáilíocht tríú leibhéal ar chaighdeán céime ar a laghad aige.

(iv) go bhuil taithí shásúil aige ar ghnásanna an riaracháin, lena n-áirítear an dóthain taithí phraiticiúil ar obair ar leibhéal feidhmiúcháin, ar eagraóicht na hoifige agus ar rialú foirne.

Riachtanais
I gcomhthéacs na bpríomhdhualgas agus na bpríomhfhreagrachtaí thuas don phost mar Oifigeach Gníomhaithe Aeráide Pobail, léireoidh an t-iarrthóir den scoth na ceanglais agus na príomhinniúlachtaí riachtanacha agus inmhianaithe seo a leanas:

Riachtanach
· Tuiscint ar cheisteanna reatha an rialtais áitiúil, ar na tosaíochtaí lena mbaineann, ar ábhair imní agus ar an treo don todhchaí
· Taithí ar riaracháin ábhartha ar an dóthain chaighdeáin
· An cumas oibriú go héifeachtach mar bhall den fhoireann
· Taithí ar thuairiscí, ar léirithe, ar chomhfhreagras srl. a thiomsú, a ullmhú agus a chur i láthair.
· Scileanna éifeachtacha um bhainistíocht an airgeadais agus an bhuiséid
· Eolas agus taithí ar oibriú córais TFC.. 

Inmhianaithe, ach gan a bheith riachtanach:
· Réamh-taithí ar rannpháirtíocht pobail
· Scileanna bainistíocht na dtionscadail
· Taithí ar imeachtaí a eagrú agus a bhainistiú.  

Tuilleadh Eolais:
· Ceadúnas iomlán tiomána reatha na bhfeithiclí den chatagóir B, os rud é go mbeidh gá le taisteal chuig áitribh éagsúla de chuid na Comhairle agus chuig áiteanna eile. 

Ní mór do gach iarrthóir sonraí na gcáilíochtaí uile a ghnóthaigh siad a chur ar an bhfoirm iarratais. Ní ghlacfar leis an gcuireadh freastal ar Agallamh mar admháil go bhfuil na cáilíochtaí agus/nó na riachtanais fhorordaithe agat don phost seo nó go bhfuil tú cáilithe de réir dlí chun an post a shealbhú. Beidh cruthúnas doiciméadach ag teastáil roimh cheapachán i gcás go n-éilíonn tú creidmheas do cháilíocht ar leith, taithí, srl.













Inniúlachtaí don phost mar Oifigeach Gníomhaithe Aeráide Pobail

Áirítear i measc na bpríomhinniúlachtaí don phost an méid seo a leanas agus beifear ag súil go léireoidh iarratasóirí dóthain fianaise laistigh dá bhfoirm iarratais ar inniúlacht faoi gach ceann acu seo a leanas.  Tabhair aird ar leith orthu seo nuair a bhíonn an fhoirm iarratais á comhlánú de bhrí go mbeidh aon phróisis ghearrliostaithe nó agallaimh bunaithe ar an eolas a chuireann na hiarratasóirí ar fáil:
	
Bainistíocht agus Athrú
	Líonrú agus Ionadaíocht
• Léiriú an chumais um chaidrimh dhearfacha agus thairbheacha a fhorbairt agus a chothabháil le geallsealbhóirí cuí.
• Léiriú an chumais um íomhá agus próifíl dhearfach den údarás áitiúil a chothú


	

Seachadadh na dTorthaí
	Fadhbréiteach agus Cinnteoireacht
· Léiriú an chumais um  ghníomhú go cinntitheach agus cinntí tráthúla, eolasacha agus éifeachtacha a dhéanamh.

Pleanáil an Oibriúcháin
· Léiriú an chumais um leibhéal na seirbhíse agus cúram na gcustaiméirí ar ardchaighdeáin a bhunú.

Cumarsáid Éifeachtach
• Léiriú an chumais um luach agus um riachtanas na cumarsáide éifeachtacha a aithint.
• Léiriú scileanna éifeachtacha na cumarsáide ó bhéal agus i scríbhinn..


	
Éifeachtacht Phearsanta
	Teacht Aniar agus Folláine Phearsanta
• Léiriú an fhéinmhuinín chuí agus dhearfach.
• Feidhmíú go héifeachtach i dtimpeallacht le suntasacht na castachta agus an luais..


	
Eolas agus Tuiscint ar ról an rialtais áitiúil
	Eolas agus Tuiscint ar an Ról
• Léiriú na tuisceana ar ról an Oifigigh Shealadaigh Gníomhaithe Aeráide Pobail i gcomhthéacs seachadadh seirbhísí níos leithne an údaráis áitiúil
• Léiriú an eolais agus tuisceana ar struchtúr agus ar fheidhmeanna an rialtais áitiúil
• Léiriú na tuisceana ar shaincheisteanna reatha an rialtais áitiúil, ar threochtaí sa todhchaí agus ar threo straitéiseach an rialtais áitiúil




Ba chóir go léireodh iarrthóirí freisin: -
Tuiscint ar aidhmeanna agus ar chuspóirí an Phlean Náisiúnta Gníomhaíochta ar son na hAeráide 2021 agus an Achta um Ghníomhú ar son na hAeráide agus um Fhorbairt Ísealcharbóin (Leasú), 2021 an Phlean Gníomhaíochta ar son na hAeráide 2023 (CAP23) agus na hIarscríbhinne de Ghníomhaíochtaí gaolmhara mar aon le heolas ar eochair-aeráid na nÚdarás Áitiúil. réimsí gníomhaíochta e.g. Fuinneamh, Criosanna Dícharbónaithe, Iarfheistiú, Soghluaisteacht Inbhuanaithe (taisteal gníomhach agus aistriú módúil), Pobail Fuinnimh Inmharthana, Rannpháirtíocht na Saoránach, Aistriú Díreach, Úsáid Talún agus Forbairt, Bithéagsúlacht agus Comhshaol Nádúrtha.
__________________________________________________________________
PRÍOMHCHOINNÍOLLACHA NA SEIRBHÍSE
____________________________________________________________________

An Cineál Poist 
Cuirfear painéal le chéile óna líonfar poist ábhartha amach anseo i rith shaolré an phainéil.  
Mairfidh an painéal ar feadh bliain amháin ón dáta a fhoirmítear é.  

Luach Saothair (Íosmhéid) €51,526 go LSI 2 €62,950 Ciorclán EL05/2022 Dá dTagraítear.

NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €51,526.

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  

Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Sé 35 uair in aghaidh na seachtaine gnáthuaireanta na hoibre. Coimeádann an Chomhairle an ceart chun uaireanta na hoibre a athrú ó am go chéile.
[bookmark: _Hlk127457530]D’fhéadfadh go mbeadh roinnt oibre lasmuigh de ghnáthuaireanta na hoibre i gceist le ról an Oifigeach Gníomhaithe Aeráide Pobail. Beidh ar an iarrthóir rathúil a n-uaireanta oibre a logáil de réir riachtanais an Achta um Eagrú Ama Oibre, 1997 agus beidh air comhoibriú le húsáid na dteicneolaíochtaí chun a leithéid uaireanta a thaifeadadh.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith acu aon gnó seachtrach a chuirfeadh isteach ar comhlíonadh dualgas oifigiúl. 

Ceadúnas Tiomána:
Teastaíonn an t-iarrthóir rathúil ceadúnas iomlán glan tiomána. Beidh air a iompar féin a sholáthar. Cúiteofar aon speansais a thabhaítear as taisteal a mbaineann leis an obair de réir ciorcláin na Roinne.
Is cuid d'fhreagrachtaí an fhostaí ná árachas gluaisteán cuí a shocrú le haghaidh úsáid ghnó agus Comhairle Cathrach na Gaillimhe a shlánú leis an tslánaíocht atá sonraithe ar dheimhniú an árachais faoin teideal “Daoine nó aicmí daoine atá clúdaithe”. Ní mór doiciméid a dhearbhaíonn clúdach cuí an árachais cuí a chur ar fáil don Chomhairle ar bhonn bliantúil.
Déanfar costais a thabhaítear ag taisteal don obair a chúiteamh chun teacht le ciorcláin na roinne.  

Fostaíocht Lasmuigh: 
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.



















_______________________________________________________________________________
LEAGAN AMACH AN CHOMÓRTAIS 
________________________________________________________________________________

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas dhá chéim sa chomórtas:

· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  


Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 
































_____________________________________________________________________
EOLAS GINEARÁLTA
_____________________________________________________________________

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00 pm Dé hAoine, 10ú Márta 2023. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.

Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.



TABHAIR FAOI DEARA: NÁ FILL ACH AN FHOIRM IARRATAIS AGUS COIMEÁD AN LEABHRÁN EOLAIS LE HAGHAIDH DO CHUID TAIFEAD FÉIN.

